
  Nr. 136/11013/17.07.2023
R E F E R A T   D E   A P R O B A R E

privind aprobarea dezmembrării imobilului – teren, proprietate publică a Municipiului Brad, în suprafață de 1.853 mp., înscris în cartea funciară 
nr. 69299 Brad, număr cadastral 69299, situat în municipiul Brad,
 strada Liceului, FN, județul Hunedoara

În domeniul public al Municipiul Brad se regăsește imobilul - teren Piața Aurului, mărginit fiind de străzile Liceului și Independenței, identificat prin cartea funciară nr. 69299 Brad, număr cadastral 69299, în suprafață de 1.853 mp., având categoria de folosință ”curți construcții”.


În vederea descongestionării traficului din zona centrală a municipiului Brad, este necesară amenajarea unei zone cu parcări publice, precum și o zonă de parcare pentru autocare pentru turiștii care tranzitează zona respectivă în scopul vizitării obiectivelor.


În urma deplasării la fața locului cu topografi autorizați, s-a convenit la dezmembrarea unei fâșii de teren pentru realizarea celor propuse, pentru ca, ulterior, parcela rezultată să fie alipită la strada Independenței.

În acest scop s-a comandat întocmirea unei documentații de dezmembrare a imobilului în suprafață 1.853 mp., înscris în cartea funciară nr. 69299 Brad, număr cadastral 69299, situat în municipiul Brad, strada Liceului, FN, județul Hunedoara, în două loturi, după cum urmează: 
      a) lotul numărul 1: cu număr cadastral 69323, situat în municipiul Brad, strada Liceului, FN, județul Hunedoara, având suprafața reală măsurată de 1.650 mp., categoria de folosință ”curți, construcții”;

       b) lotul numărul 2: cu număr cadastral 69324, situat în municipiul Brad, strada Liceului, FN, județul Hunedoara, având suprafața reală măsurată de 203 mp., categoria de folosință ”curți, construcții”.


În contextul celor de mai sus am inițiat prezentul proiect de hotărâre prin care am propus dezmembrarea imobilului – teren, proprietate publică a Municipiului Brad, în suprafață de 1.853 mp, înscris în cartea funciară nr. 69299 Brad, număr cadastral 69299, situat în municipiul Brad, strada Liceului, FN, județul Hunedoara și îl supun spre dezbatere și aprobare plenului Consiliului Local al Municipiului Brad în forma prezentată.
Am propus, de asemenea, împuternicirea Primarului Municipiului Brad să semneze actul autentic de dezmembrare.
Invoc în susţinerea propunerii mele prevederile art. 879 alin. (2), alin. (3), alin. (4) și alin. (5), art. 880 alin. (1), precum și art. 907 din Legea nr. 287/2009 privind Codul Civil, republicat, cu modificările și completările ulterioare, ale art. 25 alin. (2) din Legea cadastrului și a publicității imobiliare nr. 7/1996, republicată, cu modificările și completările ulterioare, ale Ordinului nr. 600/2023 pentru aprobarea Regulamentului de recepţie şi înscriere în evidenţele de cadastru şi carte funciară, ale art. 25 alin. (1) din Legea nr. 350/2001 privind amenajarea teritoriului, cu modificările și completările ulterioare, ale art. 129 alin. (2) lit. c), precum și alin. (6) lit. c) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

